Document ID: 32007R1134

RÅDETS FORORDNING (EF) Nr. 1134/2007
af 10. juli 2007
om ændring af forordning (EF) nr. 2866/98 med hensyn til euro-omregningskursen for Malta
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen,
under henvisning til udtalelse fra Den Europæiske Centralbank (1), og
ud fra følgende betragtninger:
(1)
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (2), fastsætter omregningskurserne fra og med den 1. januar 1999.
(2)
I henhold til artikel 4 i tiltrædelsesakten af 2003 er Malta en medlemsstat med dispensation som defineret i traktatens artikel 122.
(3)
I henhold til Rådets beslutning 2007/504/EF af 10. juli 2007 i henhold til traktatens artikel 122, stk. 2, om Maltas indførelse af den fælles valuta den 1. januar 2008 (3) opfylder Malta de nødvendige betingelser for indførelse af den fælles valuta, og dispensationen til fordel for Malta ophæves med virkning fra den 1. januar 2008.
(4)
Indførelsen af euroen i Malta er betinget af, at der vedtages en omregningskurs mellem euroen og den maltesiske lire. Denne omregningskurs fastsættes til 0,4293 maltesiske lire pr. 1 euro, hvilket svarer til lirens nuværende centralkurs i valutakursmekanismen (ERM II).
(5)
Forordning (EF) nr. 2866/98 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 2866/98 indsættes følgende linje mellem omregningskurserne for den luxembourgske franc og den nederlandske gylden:
»= 0,429300 maltesiske lire«.
Artikel 2
Denne forordning træder i kraft den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2007.

Labels: 2
18